શામળાજીમાં આવેલી આદિવાસી વિદ્યાર્થીનીઓ પાણીના અભાવે શાળા છોડીને જતી રહી હોવાથી વિદ્યાર્થીનીઓના અભ્યાસ પર માઠીઅસર પડી છે. એકલવ્ય મોડેલ રેસીડેન્સીયલ શાળામાં ભણતા વિદ્યાર્થીઓ છેલ્લા કેટલાક સમયથી પીવાના પાણી સમસ્યા સર્જાઇ છે. વિદ્યાર્થીઓના જણાવ્યા પ્રમાણે 411 વિદ્યાર્થીઓ સામે માત્ર 40 જગ પીવાનું પાણી મંગાવાય છે. તેથી પાણીના અભાવે તેઓ પરેશાન થઇ ગયા છે. શાળામાં વિદ્યાર્થીઓને પીવાનું પાણી તેમજ ન્હાવા-ધોવા માટેનું પાણી પુરતા પ્રમાણમાં મળતું નથી. આ સમસ્યા અંગે વિદ્યાર્થીનીઓએ શાળાના શિક્ષકોને રજૂઆત કરી હતી. તેમ છતાં પણ આ સમસ્યાનું સમાધાન ન થતા ધોરણ 12 સાયન્સમાં ભણતી 34 વિધાર્થીનીઓ છેલ્લા ત્રણ દિવસથી શાળા છોડી પોતાના ઘરે જતી રહી છે.